b'\n_START_ARTICLE_\nCal Girona Vell\n_START_SECTION_\nDescripci\xc3\xb3\n_START_PARAGRAPH_\nLa casa coneguda amb el nom de "Cal Girona Vell", est\xc3\xa0 situada al final del carrer Major, concretament a un carrer\xc3\xb3 sense sortida que se situa sota el tal\xc3\xbas que sustenta el castell dels Montoliu._NEWLINE_La casa tanca el carrer i t\xc3\xa9 forma de torre fortalesa amb la seva tipologia quadrada. L\'al\xc3\xa7at est\xc3\xa0 conformat per una planta baixa amb arc de mig punt, pis amb finestres de nova factura i golfes amb galeria correguda, on encara es veuen els arcs de mig punt primitius que actualment es troben tapiats._NEWLINE_De l\'edifici, nom\xc3\xa9s es conserva actualment el portal, envoltat d\'una zona ajardinada.\n_START_SECTION_\nHist\xc3\xb2ria\n_START_PARAGRAPH_\nL\'estat de conservaci\xc3\xb3 de la casa durant els \xc3\xbaltims anys era for\xc3\xa7a deficient i la major part s\'emprava com a habitatge agr\xc3\xadcola._NEWLINE_En l\'actualitat nom\xc3\xa9s es conserva el portal, com a espai de comunicaci\xc3\xb3, dins d\'una zona ajardinada p\xc3\xbablica.'